આ અંગેની પોલીસમાંથી પ્રાપ્ત વિગત મુજબ અમરેલીના જીવાપરા શેરી નંબર ૩માં આવેલા સોમનાથ મંદિર પાસે રહેતા કિરણભાઇ નનુભાઇ મકવાણા, તેના પિતરાઇ ભાવેશ વશરાણમભાઇ મકવાણા અને કાકા ગોવિંદભાઇ રામભાઇ મકવાણા ગઇકાલે સાંજે પોતાના ઘર પાસે હતા ત્યારે રામકુ વાઘા રાતડીયા, સુરા વાઘા રાતડીયા, કરશન વાઘા રાતડીયા, હાજા વાઘા રાતડીયા, સંગરામ નારૂ રાતડીયા, ગોપાલ નારૂ રાતડીયા, નારૂ ભગુ રાતડીયા, કાળુ ભીખુ રાતડીયા, રાજુ ભીખુ રાતડીયા, પાંચા ઉર્ફે પાંચુ ભીખુ રાતડીયા, જાગા ઉર્ફે ગુણા ભગુ રાતડીયા, ધમેન્દ્ર જાગા રાતડીયા અને ભીમા ભગુ રાતડીયા સહિત ૨૦ જેટલા શખ્સોએ તલવાર, છરી અને ધાકાથી હુમલો કરતા ગંભીર રીતે ઘવાયેલા કિરણભાઇ મકવાણા અને તેના કાકા ગોવિંદભાઇ રામભાઇ મકવાણાના મોત નીપજતા બનાવ ડબલ હત્યામાં પલ્ટાયો હતો.